দলীয় সূত্রে জানা গেছে, সরকার ডিজিটাল হলেও সরকারি দল আওয়ামী লীগ তার সঙ্গে তাল মিলিয়ে চলতে পারছে না। এককভাবে কেন্দ্রীয় আওয়ামী লীগ মোটামুটি ডিজিটাল হলেও পিছিয়ে রয়েছে তৃণমূল। দীর্ঘদিন ধরেই আওয়ামী লীগের তৃণমূল পর্যায়ের কার্যক্রম ‘এনালগ’ পদ্ধতিতেই চলছে। অধিকাংশ জেলা-উপজেলায় দলীয় কার্যলয়ে কোনও ই-মেইল আইডি নেই। ফলে দ্রুত তথ্য আদান-প্রদানে মোবাইল ফোন ব্যবহার করতে হয় অথবা কুরিয়ার সার্ভিসই তাদের ভরসা। এসব বিষয়টি বিবেচনা করে দ্রুত কেন্দ্রের সঙ্গে তৃণমূলের যোগাযোগ করতেই জেলা অফিসগুলোকে ল্যাপটপ দেওয়া হয়।